Мухина, Елена Вячеславовна

**Му́хина Еле́на Вячесла́вовна** () — советийн гимнастка, ССРС спортан хьакъ долу говзанча, ССРС (1979) а, дуненан (1978) а спортан гимнастикехь абсолютан чемпионка, Европин чемпионка, ССРС, Европин, дуьненан чемпионатийн совгӀатхо. 1980 шеран аьхка Минскехь аьхкенан Олимпийн ловзаршна кечам беш букъсурт лазийна, иза бахьнехь спортан карьера чекхйаьккхина.

## Биографи

### Хьалхара шераш
Мухина Елена йина Москохахь 1960 шеран 1 июнехь. Жима йолуш Мухина нана йоцуш йисира, ткъа дас кхин доьзал болийра, йоьӀан дахарехь дакъа ца лоцура. Иза кхиош ши шо долуш дуьйна ненан нана, Анна Ивановна йара. Берд олуш дуйна лууш йара гимнастка хила. Цхьаьна уроке ишколехь Мухина Еленин класс чу тренер Олежко Антонина Павловна а йеина, цуо хаьттира, хьанна лаьа гимнастикин секце лела, Мухинас сихха шен лаьа аьлла жоп делира. Цкъ уроке йеира ца йевза зуда. Ша йовзийтира: Олежко Антонина Павловна, спортан говзанча. Цуо боху: «Хьанна лаьа гимнастикин секце лела, хьалаайа куьгаш.» Аса маьӀӀаргона мохь хьокхура хазахетта. 

### Спортан карьера
Дукха хан йалале Мухина Елена йолайелира тренер Эглит Александр волчохь тренировкаш йан, цуьнан куьйгаллица 14 шо долуш спортан говзанчийн кандидат хилира, кхи дӀа цуьнан тренер хилира Клименко Михаил, цул хьалха божарийн тренировкаш бен йина воцу.

Шатайпа "Корбутан шад" дакъалг тойира Мухина Еленас, винт тӀе а тухуш. Оцу дакъалгехь гимнастко шен когаш дӀахӀиттабо тайп-тайпана локхалла йолу брусан лекхачу декъе, аркъал кхоссало, тӀема йаьлла йоьдушехь 360 градус хьавза а хьевзаш, куьйгашца тасало лакхара васхалах, дуьхьалара сема Ӏалашйеш.

Дакъалгаш, дуьххьара кхочашдина долу гимнастко, цуьнан цӀе тиллина (Muchina):
* (Зударий. Брусаш). — Чуэккхар;
* (Зударий. Брусаш). — лакхара васхалан тӀехь кхазар.
* (Зударий. ПаргӀата). — Шала сальто тӀехьанехьа.

### Лазйар
1980 шеран 3 июлехь Минскехь аьхкенан Олимпийн ловзаршна кечам бечу хенахь Мухинин чӀогӀа лазийна букъсурт. Операци йира профессоро Лившиц Аркадийс, цуо дог дохуьйтура иза тойаларна, амма ша йаллалц заьӀапчун вордана тӀаьхь йисира. Масех операци лайра, амма аьтту ца хилира.

Мухинас 26 шо даьккхина шен дахар къуьйсуш, лазийначул тӀаьхьа. Шен дегӀан могашалла йухаметтахӀотто гӀерташ, цо леррина техникех пайда а оьцуш, упражненеш йора, шайна йукъахь Дикульнаш а йолуш, амма саца дийзира, хӀунда аьлча жаннаш галдала доладелира чӀогӀа лазар бахьана долуш. Амма лазийна масех шо даьлча, гӀанта тӀе охьахаа а, Ӏайг-мӀар лаца а йолайелира, жимма йаздан а аьтто белира цуьнан. Физоьздангаллин институт чекхйаьккхира цо.

Кхелхина 2006 шеран 22 декабрехь Москохахь 46 шо долуш дог гӀедаларца. Цуьнан тезет 27 декабрехь хилла.

## Кхиамаш
* Спортан хакъ долу говзанча
* Дуьненан абсолютан чемпионка (1978)
* Дуьненан чемпионатан командин хьалхейаккхарехь а, паргӀата упражненешкахь чемпионка (1978)
* Дуьненан чемпионатан брусаш а, хен а тӀаьхь дети совгӀатхо (1978)
* Брусаш тӀаьхь Европин чемпионка (1977, 1979)
* Хен тӀаьхь а, паргӀата упражненешкахь а Европин чемпионка (1977)
* Хьуьнарш къовсарехь а, паргӀата упражненешкахь а детин совгӀатхо (1977, 1979)
* ГӀорторан кхоссайаларехь борзанан совгӀатхо (1977)
* Брусаш а, хен а тӀаьхь Дуьненан Кедан толамхо (1977)
* ССРС абсолютан чемпионка (1978)
* Брусаш тӀаьхь ССРС чемпионка (1977, 1978)
* ПаргӀата упражненешкахь ССРС чемпионка (1977)
* ССРС чемпионата хьуьнарш къовсарехь а, ССРС Кедехь хьуьнарш къовсарехь а детин совгӀатхо (1977)
* Брусаш тӀаьхь ССРС чемпионатан борзанан совгӀатхо (1977)
* ПаргӀата упражненешкахь ССРС чемпионатан борзанан совгӀатхо (1978)
* «Сийлаллин билгало» орденан кавалер (1980)
* Олимпийн сийлалин лакхарчу совгӀатца совгӀат дина — Дуьненайукъара олимпийн комитетан «Детин Олимпийн орденца» (1984)

## Билгалдахарш

## Хьажоргаш
* 
* 
* 
* 
* 
* 
* 
* 

Категори:Россин гимнасташ
Категори:ССРС гимнасташ
Категори:Спортан гимнастикехь ССРС чемпионаш
Категори:Спортан гимнастикехь дуьненан чемпионаш
Категори:Москохан спортхой
Категори:Троекуровн кешнашкахь дӀабоьхкинарш
Категори:Чов хиллачул тӀаьхьа агӀо сецнарш
Категори:Дог гӀелделла белларш